GFPT จับตากำไร Q2 โตแรง 116% ลุ้นทั้งปีทะลุ 1.63 พันลบ. แนะซื้อราคาเป้าหมาย 20 บาท
GFPT จับตากำไร Q2 โตแรง 116% ลุ้นทั้งปีทะลุ 1.63 พันลบ. แนะซื้อราคาเป้าหมาย 20 บาท
GFPT จับตากำไร Q2/65 โตแรง 116% ลุ้นทั้งปีทะลุ 1.63 พันลบ. แนะซื้อราคาเป้าหมาย 20 บาท
22 มิ.ย. 2565

บล.โนมูระ พัฒนสิน ระบุในบทวิเคราะห์วันนี้ (21 มิ.ย.2565) ว่าบริษัท จีเอฟพีที จำกัด (มหาชน)  หรือ GFPT ราคเป้าหมาย 20 บาท กำไรปกติไตรมาส 2/2565ที่ 378 ลบ. (โต 116% เทียบช่วงเดียวกันของปีก่อน,ลดลง 11% เทียบไตรมาสก่อนหน้า) คาดยอดขายเพิ่มต่อเนื่องทั้งจากราคาขายและปริมาณ ส่วน GPM คาดทรงตัวเทียบไตรมาสก่อนหน้า  แต่เพิ่มขึ้น เทียบช่วงเดียวกันของปีก่อนประเด็นต้นทุนอาหารสัตว์เพิ่มน่าจะใกล้เคียงกับราคาขายที่เพิ่ม
โดยประเมินกำไรปี 2565 ที่ 1,633 ลบ. (โต 680% เทียบช่วงเดียวกันของปีก่อน) จากราคาไก่ฟื้นตัว ปริมาณการส่งออกเพิ่มขึ้น และบริษัทย่อย McKey GFN มีการเพิ่มกำลังการผลิต โดยตลาดส่งออกยังค่อนข้างสดใสทั้งยุโรป-ญี่ปุ่น
ส่วน Valuation ราคาหุ้นซื้อขายบน PER 22F ที่ 13.5 เท่า โดยยังเป็นกลุ่มที่น่าสนใจในภาวะ Food crisis จากหลายประเทศที่เกิดขึ้น ดีต่อทั้งปริมาณและราคาขาย โดยระยะสั้นได้ประโยชน์จากการที่สิงคโปร์นำเข้าไก่แช่แข็งเพิ่มจากไทย หลังมาเลเซียห้ามส่งออก และโมเมนตัมกำไรดีต่อเนื่องตลอดทั้งปี 2565